Document ID: 32015R0400

REGULAMENTUL (UE) 2015/400 AL COMISIEI
din 25 februarie 2015
de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime pentru reziduurile de ulei Dippel, monoxid de carbon, ciprodinil, dodemorf, iprodion, metaldehidă, metazaclor, ulei de parafină (CAS 64742-54-7), uleiuri din petrol (CAS 92062-35-6) și propargit din sau de pe anumite produse
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),
întrucât:
(1)
Limitele maxime pentru reziduurile (LMR) de iprodion au fost stabilite în anexa II și partea B din anexa III la Regulamentul (CE) nr. 396/2005. LMR-urile pentru ciprodinil, metaldehidă, metazaclor și propargit au fost stabilite în partea A din anexa III la Regulamentul (CE) nr. 396/2005. Pentru ulei Dippel, monoxid de carbon, dodemorf, ulei de parafină (CAS 64742-54-7) și uleiuri din petrol (CAS 92062-35-6), în Regulamentul (CE) nr. 396/2005 nu există stabilite LMR-uri, iar întrucât respectivele substanțe active nu sunt incluse în anexa IV la regulamentul respectiv, se aplică valoarea implicită de 0,01 mg/kg, stabilită la articolul 18 alineatul (1) litera (b) din respectivul regulament.
(2)
Pentru ulei Dippel, Autoritatea Europeană pentru Siguranța Alimentară (denumită în continuare „autoritatea”) a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (2). Neincluderea uleiului Dippel în anexa I la Directiva 91/414/CEE a Consiliului (3) este prevăzută în Decizia 2008/943/CE a Comisiei (4). Având în vedere că utilizarea uleiului Dippel nu mai este autorizată în Uniune și că nu au fost notificate utilizări autorizate în țări terțe, este adecvat să se stabilească LMR-urile la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(3)
Pentru monoxidul de carbon, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (5). Neincluderea monoxidului de carbon în anexa I la Directiva 91/414/CEE este prevăzută în Decizia 2008/967/CE a Comisiei (6). Având în vedere că utilizarea monoxidului de carbon nu mai este autorizată în Uniune și că nu au fost notificate utilizări autorizate în țări terțe, este adecvat să se stabilească LMR-urile la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(4)
Pentru ciprodinil, autoritatea a emis un aviz motivat privind LMR-urile existente în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (7). Autoritatea a propus modificarea definiției reziduului pentru produsele de origine animală. Autoritatea a recomandat reducerea LMR-urilor pentru moșmoni, moșmoni japonezi, struguri de masă și de vin, mure, zmeură, alte fructe mici și bace, morcovi, hrean, păstârnac, rădăcini de pătrunjel, barba-caprei, usturoi, ceapă eșalotă, ceapă verde, fasole (fără păstaie), mazăre (fără păstaie), sparanghel, mazăre (uscată) și lupin (uscat). Autoritatea a recomandat menținerea sau creșterea LMR-urilor existente pentru anumite produse. Autoritatea a concluzionat că în ceea ce privește LMR-urile pentru migdale, infuzii din rădăcini, condimente din rădăcini și rizomi și pentru toate produsele de origine animală, unele informații nu au fost disponibile și că era necesară o analiză suplimentară din partea responsabililor cu gestionarea riscurilor. Întrucât nu există niciun risc pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul existent sau la nivelul identificat de autoritate. Aceste LMR-uri vor fi revizuite; revizuirea va ține cont de informațiile disponibile în următorii doi ani de la publicarea prezentului regulament.
(5)
Pentru dodemorf, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (8). Includerea substanței dodemorf în anexa I la Directiva 91/414/CEE este prevăzută în Directiva 2008/125/CE a Comisiei (9). În conformitate cu Regulamentul de punere în aplicare (UE) nr. 540/2011 al Comisiei (10), utilizarea substanței dodemorf este limitată doar la plantele ornamentale din sere. Având în vedere că utilizarea substanței dodemorf este autorizată în Uniune doar la plantele de cultură necomestibile și că nu au fost notificate utilizări autorizate la plantele de cultură comestibile în țări terțe, este adecvat să se stabilească LMR-urile la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(6)
Pentru iprodion, autoritatea a emis un aviz motivat privind LMR-urile existente în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (11). Autoritatea a propus modificarea definiției reziduului pentru produsele de origine animală. Autoritatea a concluzionat că, în ceea ce privește LMR-urile pentru lămâi, migdale, alune, mere, pere, gutui, moșmoni, moșmoni japonezi, caise, cireșe, piersici, prune, struguri de masă și de vin, căpșuni, mure, mure de câmp, zmeură, afine, merișoare, coacăze, agrișe, păducelul spaniol, kiwi, cartofi, sfeclă, morcovi, hrean, păstârnac, rădăcini de pătrunjel, ridichi, usturoi, ceapă, ceapă eșalotă, ceapă verde, tomate, ardei, vinete, castraveți, castraveți cornișon, dovlecei, cucurbitacee cu coajă necomestibilă, broccoli, conopidă, varză de Bruxelles, varză cu căpățână, varză chinezească, fetică, scarolă, creson, rucolă, salată verde, frunze și lăstari de Brassica spp., andivă, plante aromatice, fasole (proaspătă, cu păstaie), fasole (proaspătă, fără păstaie), mazăre (proaspătă, cu păstaie), mazăre (proaspătă, fără păstaie), rubarbă, fasole (uscată), linte (uscată), mazăre (uscată), semințe de in, semințe de floarea-soarelui, grâu, orz, orez, infuzii din flori, infuzii din rădăcini, sfeclă de zahăr și pentru toate produsele de origine animală, unele informații nu erau disponibile și că era necesară o analiză suplimentară din partea responsabililor cu gestionarea riscurilor. Întrucât nu există niciun risc pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul existent sau la nivelul identificat de autoritate. Aceste LMR-uri vor fi revizuite; revizuirea va ține cont de informațiile disponibile în următorii doi ani de la publicarea prezentului regulament. De asemenea, autoritatea a concluzionat că, în ceea ce privește LMR-urile pentru țelina de rădăcină, gulii furajere, napi, varza creață, gulii, Barbarea verna, spanac, frunze de sfeclă (sfeclă pentru pețiol și frunze), mazăre (proaspătă, fără păstaie), sparanghel, țelină, fenicul, praz, semințe de rapiță, infuzii de frunze, condimente și sfeclă de zahăr, nu erau disponibile informații și că era necesară o analiză suplimentară din partea responsabililor cu gestionarea riscurilor. LMR-urile pentru aceste produse ar trebui stabilite la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(7)
Pentru metaldehidă, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (12). Autoritatea a recomandat reducerea LMR-urilor pentru căpșuni, gulii furajere, sparanghel, țelină și fenicul. Autoritatea a recomandat menținerea sau creșterea LMR-urilor existente pentru anumite produse. Autoritatea a concluzionat că, în ceea ce privește LMR-urile pentru cartofi, sfeclă, morcovi, țelina de rădăcină, hrean, topinamburi, păstârnac, rădăcini de pătrunjel, ridichi, barba-caprei, napi, tomate, vinete, brasicacee cu inflorescență, cu căpățână și cu frunze, gulii, salată verde și alte plante de salată, spanac și similare, praz și anghinare, unele informații nu erau disponibile și că era necesară o analiză suplimentară din partea responsabililor cu gestionarea riscurilor. Întrucât nu există niciun risc pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul existent sau la nivelul identificat de autoritate. Aceste LMR-uri vor fi revizuite; revizuirea va ține cont de informațiile disponibile în următorii doi ani de la publicarea prezentului regulament. De asemenea, autoritatea a concluzionat că în ceea ce privește LMR-urile pentru toate produsele de origine animală nu erau disponibile informații și că era necesară o analiză suplimentară din partea responsabililor cu gestionarea riscurilor. LMR-urile pentru aceste produse ar trebui stabilite la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(8)
Pentru metazaclor, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (13). Autoritatea a propus modificarea definiției reziduului pentru evaluarea riscurilor și pentru controlul aplicării legislației în ceea ce privește produsele de origine vegetală, precum și produsele de origine animală. Autoritatea a recomandat reducerea LMR-urilor pentru usturoi, varză de Bruxelles, anghinare, praz, semințe de in, semințe de floarea-soarelui, semințe de rapiță, semințe de muștar, limba-mielului, camelină și lapte. Autoritatea a recomandat menținerea sau creșterea LMR-urilor existente pentru anumite produse. Autoritatea a concluzionat că, în ceea ce privește LMR-urile pentru hrean, ridichi, gulie furajeră, napi, brasicacee cu inflorescență, varză cu căpățână, brasicacee cu frunze și gulii, unele informații nu erau disponibile și că era necesară o analiză suplimentară din partea responsabililor cu gestionarea riscurilor. Întrucât nu există niciun risc pentru consumatori, LMR-urile pentru aceste produse ar trebui stabilite în anexa II la Regulamentul (CE) nr. 396/2005 la nivelul existent sau la nivelul identificat de autoritate. Aceste LMR-uri vor fi revizuite; revizuirea va ține cont de informațiile disponibile în următorii doi ani de la publicarea prezentului regulament. De asemenea, autoritatea a concluzionat că, în ceea ce privește LMR-urile pentru portocale, lămâi, fructe cu coajă lemnoasă, fructe sămânțoase, fructe sâmburoase, bace și fructe mici, cartofi, rucolă și sparanghel, nu erau disponibile informații și că era necesară o analiză suplimentară din partea responsabililor cu gestionarea riscurilor. LMR-urile pentru aceste produse ar trebui stabilite la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(9)
Pentru uleiul de parafină (CAS 64742-54-7), autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (14). Neincluderea uleiului de parafină (CAS 64742-54-7) în anexa I la Directiva 91/414/CEE este prevăzută în Decizia 2009/617/CE a Comisiei (15). Având în vedere că utilizarea uleiului de parafină (CAS 64742-54-7) nu mai este autorizată în Uniune și că nu au fost notificate utilizări autorizate în țări terțe, este adecvat să se stabilească LMR-urile la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(10)
Pentru uleiuri din petrol (CAS 92062-35-6), autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (16). Neincluderea uleiurilor din petrol (CAS 92062-35-6) în anexa I la Directiva 91/414/CEE este prevăzută în Decizia 2009/616/CE a Comisiei (17). Având în vedere că utilizarea uleiurilor din petrol (CAS 92062-35-6) nu mai este autorizată în Uniune și că nu au fost notificate utilizări autorizate în țări terțe, este adecvat să se stabilească LMR-urile la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(11)
Pentru propargit, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (18). Neincluderea propargitului în anexa I la Directiva 91/414/CEE este prevăzută în Decizia 2008/934/CE a Comisiei (19) și este confirmată prin Regulamentul de punere în aplicare (UE) nr. 943/2011 al Comisiei (20). Având în vedere că utilizarea propargitului nu mai este autorizată în Uniune și că nu au fost notificate utilizări autorizate în țări terțe, este adecvat să se stabilească LMR-urile la limita specifică de cuantificare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005. Prin urmare, în conformitate cu articolul 17 din Regulamentul (CE) nr. 396/2005 coroborat cu articolul 14 alineatul (1) litera (a) din respectivul regulament, LMR-urile stabilite pentru substanța activă respectivă în anexa III la respectivul regulament ar trebui eliminate.
(12)
Comisia a consultat laboratoarele de referință ale Uniunii Europene pentru reziduurile de pesticide în ceea ce privește necesitatea de a adapta anumite limite de cuantificare. În ceea ce privește mai multe substanțe, laboratoarele respective au concluzionat că, pentru anumite produse, progresele tehnice necesită stabilirea unor limite specifice de cuantificare.
(13)
Pe baza avizelor motivate ale autorității și ținând seama de factorii relevanți pentru subiectul în cauză, modificările adecvate ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.
(14)
Prin urmare, Regulamentul (CE) nr. 396/2005 ar trebui modificat în consecință.
(15)
Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse legal înainte de modificarea LMR-urilor și pentru care informațiile arată că se menține un nivel înalt de protecție a consumatorilor.
(16)
Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.
(17)
Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.
(18)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTUL REGULAMENT:
Articolul 1
Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.
Articolul 2
Regulamentul (CE) nr. 396/2005, astfel cum era formulat înainte de modificarea realizată prin prezentul regulament, continuă să se aplice produselor care au fost produse în mod legal înainte de 3 octombrie 2015.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Totuși, el se aplică începând cu 3 octombrie 2015.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 februarie 2015.

Labels: 1
17
0
3
6